لقيت واحد الصفحة ناشرة قصتي مع امي والنقاب ولقيت هاذ التعليقات وهذا ردي : 

انا صاحب الصورة تلك امي والقصة كالتالي:
1 - القصة وقعت سنة 2021 يعني في كورونا كولشي لابس الكمامة ... لقيت واحد كاتب لو كان عندي مطعم ما غاديش نخلي منقبات يدخلوا عندي ... والناس لي لابسين الكمامة حتى هوما ؟؟
2 - العلمانيين فرعونا بالحرية ودير لي عجبك وانت حر ما لم تضر ... لكن فاش كاوصلوا للنقاب والاسلام كايفرضو عليك الوصاية وكايدخلو ليك مع العظام ... 
3 - امي لبست النقاب سنة 1998 بكامل ارادتها وحريتها ... انت لا دخل لك في لباسها الى كنتي مؤمن بالحرية ... واش الى لبسات امك الميني وجيت قلت ليها اتق الله غادي تستقبلني بالورود ؟ غادي تقول ليا ماشي سوقك وهي
 حرة ... واعتبر امي حرة كذلك اولد العبد .
4 - النقاب ديال السعودية والنقاب دالمغرب هذا غير غميق والتفاف ... اسيدي الحوايج لي لابس نتا ديال المغرب ؟؟ الكومبلي والشورط والكاسكيط والمونطو والميني ... الى كنتي صادق وبغيتي تفرض على الناس حوايج المغرب خاصك تبدأ براسك باش ما تسماش منافق ... لبس جلابة محلولة من الصدر يحال ديال محمد بن عبد الكريم الخطابي ولبس للرزة او الطربوش ولبس سروال قندريسي والبلغة ... لكن نتا ماشي عندك حب للباس البلد ... انت عندك كره للباس المسلمين ... 
5 - الحجاب فرض والنقاب ماشي فرض ... المصيبة هذا التعليق كاتباه وحدة عريانة ... ماشي مشكل حنا متافقين معك ياله لبسي الحجاب لي فرض ومن بعد اجي نهضروا فالنقاب ماشي نتي عريانة وكاتسبي وحدة حسن منك فهاذ المسألة لانها استجابة لله ولم تستجب لهواها .